BR:ส่องธุรกิจยังไม่มีสัญญาณฟื้นตัวแนะนำขายราคาเป้าหมาย 5.7 บาท
BR รายงานกำไรปกติ 63 ล้านบาทใน ไตรมาส 2/59 ลดลง 54% เทียบช่วงเดียวกันของปีก่อน และ 30% เทียบไตรมาสก่อนหน้า ผลประกอบการคาดต่ำสุดในไตรมาส 2/59 แต่แนวโน้มยังไม่สดใส แนะนำขายราคาเป้าหมาย 5.7 บาท
18 ส.ค. 2559

บล.ซีไอเอ็มบี  ระบุในบทวิเคราะห์วันนี้(18 ส.ค.) ว่า บริษัท บางกอกแร้นช์ จำกัด (มหาชน) หรือ BR รายงานกำไรปกติ 63 ล้านบาทใน ไตรมาส 2/59 ลดลง 54% เทียบช่วงเดียวกันของปีก่อน และ 30%  เทียบไตรมาสก่อนหน้า ขณะที่กำไรปกติใน ครึ่งปีแรกมีสัดส่วนเพียง 30% ของประมาณการทั้งปี
ยอดขายลดลง 4% ใน ไตรมาส 2/59 ขณะที่อัตรากำไรขั้นต้นดิ่งลงเหลือ 14.7% เทียบกับ 18.5% ไตรมาส 2/58 การที่คู่แข่งสำคัญปิดโรงงานจะส่งผลดีต่อกิจการในยุโรปและเป็น upside risk ต่อประมาณการ
ผลประกอบการคาดต่ำสุดในไตรมาส 2/59 แต่แนวโน้มยังไม่สดใส จึงชอบ CPF และ TU มากกว่า คงคำแนะนำ “ขาย” ที่ราคาเป้าหมาย 5.70 บาท (P/E 10x ในปี CY17, -0.5SD ของค่าเฉลี่ยของคู่แข่งที่ใกล้เคียงกันที่สุด)
 